Μια ομάδα μπορεί να συμμετάσχει σε διαφορετικές χορογραφίες, ενώ το ίδιο σχολείο δεν μπορεί να παρουσιάσει την ίδια ομάδα σε διαφορετικές χορογραφίες ίδιας κατηγορίας. Το κόστος τόσο για τη συμμετοχή όσο και για τα media (χωρογραφίες), θα ορίζεται κατά την ανακοίνωση του διαγωνισμού κάθε έτος.   Πρέπει να δοθεί ιδιαίτερη προσοχή στα όρια ηλικίας που προβλέπονται κατά κατηγορία, ώστε κατά τις ημερομηνίες διεξαγωγής του διαγωνισμού να μην προκύψουν προβλήματα ασυμβατότητας στις ηλικίες που θα έχουν τότε οι διαγωνιζόμενοι με αυτές που αντιστοιχούν στις κατηγορίες στις οποίες διαγωνίζονται. Διαγωνιζόμενοι με ηλικία μικρότερη από αυτήν που προβλέπεται στα όρια μιας κατηγορίας έχουν δικαίωμα συμμετοχής στην κατηγορία αυτή. Δεν θα κριθούν όμως ευνοϊκότερα λόγω του νεαρότερου της ηλικίας τους. Το αντίθετο βεβαίως δεν επιτρέπεται.     Επιβεβλημένη ενδυμασία για τους συμμετέχοντες στον κλασσικό χορό : α) Για κορίτσια ανοιχτόχρωμο κορμάκι, κοντή, διάφανη φουστίτσα (προαιρετικά) και ανοιχτόχρωμο καλσόν. β) Για αγόρια κολάν όχι μαύρο και φανελάκι (Τ-shirt). γ) Για χορογραφίες ρεπερτορίου επιτρέπονται τα κουστούμια.     Κατά τη διάρκεια διεξαγωγής του διαγωνισμού η είσοδος δεν θα επιτραπεί σε κανένα. Θα δοθεί, αν κάποιος το θελήσει αναλυτική βαθμολογία με το τέλος του διαγωνισμού.     Κατά τη διάρκεια του διαγωνισμού απαγορεύεται η λήψη φωτογραφιών και βίντεο. Φωτογραφίες και βίντεο θα μπορείτε να προμηθευτείτε από φωτογράφους που θα βρίσκονται για το σκοπό αυτό στο χώρο του θεάτρου.     Μαζί με την αίτηση συμμετοχής θα πρέπει να μας αποστείλετε και ένα αντίγραφο της ταυτότητας του διαγωνιζόμενου ώστε να μπορούν να ταυτοποιηθούν τα στοιχεία.    Μπορείτε να ζητάτε οποιαδήποτε πληροφορία από τις 15:00 – 22:00 από Δευτέρα έως Παρασκευή και από 10:00 15:00 το Σάββατο, στο τηλέφωνο 2810-288512.